Attēls, kurā ir skečs, zīmējums, simbols, raksts

Mākslīgā intelekta ģenerētais saturs var būt nepareizs.

JĒKABPILS NOVADA PAŠVALDĪBA

**VIESĪTES MŪZIKAS UN MĀKSLAS SKOLA**

Reģistrācijas Nr.40900016032

Brīvības iela 12, Viesīte, Jēkabpils novads LV – 5237

Tālrunis 27843634, elektroniskais pasts muzika.maksla@edu.jekabpils.lv

IEKSĒJIE NOTEIKUMI

Jēkabpils novada

Viesītē

Izdoti saskaņā ar 22.12.2023. MK noteikumiem

Nr. 762 “Noteikumi par valsts profesionālās

ievirzes izglītības standartu mākslu jomā”

**I Vispārējie jautājumi**

**1.Viesītes Mūzikas un mākslas skolas (turpmāk – VMMS) Izglītojamo mācību sasniegumu vērtēšanas kārtība** (turpmāk – kārtība) nosaka profesionālās ievirzes izglītības programmu izglītojamo mācību sasniegumu vērtēšanas kārtību visās klasēs.

**2. Noteikumu mērķis ir**:

2.1. noteikt izglītojamo zināšanu pārbaudes kārtību;

2.2. noteikt minimālo skolvadības sistēmā „e-klase” (turpmāk – e - klase)

atspoguļojamo vērtējumu skaitu;

2.3. noteikt principus vērtējuma noteikšanai semestrī un gadā;

2.4. noteikt minimālās prasības izglītojamā pārcelšanai nākamajā klasē;

2.5. noteikt vecāku/aizbildņu (turpmāk – vecāku) informēšanas par izglītojamo

mācību sasniegumiem kārtību.

3. Noteikumi izstrādāti pamatojoties uz spēkā esošajiem normatīvajiem dokumentiem,

kuri regulē izglītojamo zināšanu pārbaudīšanas, vērtēšanas un atspoguļošanas

kārtību, kā arī kārtību izglītojamo pārcelšanai un profesionālās ievirzes izglītību

apliecinoša dokumenta izsniegšanai.

4. Noteikumi ir saistoši VMMS pedagogiem, kuri ir atbildīgi par minēto prasību

ievērošanu.

5. Mācību perioda un mācību gada plānojumu nosaka VMMS izveidotais un direktora

apstiprinātais mācību plāns.

6. Mācību procesa īstenošanas laiku VMMS plāno, ievērojot vispārējās izglītības iestāžu mācību režīmu: mācību gada, semestru sākumu un beigas. Brīvdienas nosaka

atbilstoši vispārizglītojošo skolu termiņiem, kurus nosaka Izglītības un Zinātnes

ministrija.

7. Izglītības programmu īstenošanas darba laika vienība ir mācību gads, kura ilgums ir

35 nedēļas. Mācību gads dalās divos semestros.

8. Izglītības programmas tiek īstenotas grupu un individuālajās nodarbībās pedagoga

vadībā, izglītojamā patstāvīgajā darbā, ārpusstundu pasākumos – konkursos,

koncertos, festivālos, akcijās, u.t.t.

9. Mācību saturu mūzikas izglītības programmu īstenošanai izstrādā VMMS pedagogi, atbilstoši 22.12.2023. MK noteikumiem Nr. 762 “Noteikumi par valsts

profesionālās ievirzes izglītības standartu mākslu jomā”, Kultūras ministrijas

apstiprinātajām mācību priekšmetu paraugprogrammām, mācību priekšmetu

programmas apstiprina VMMS direktors.

10. Mācību darba organizācijas pamatforma ir mācību stunda – kuras ilgums ir 40

minūtes. Mācību slodzes sadalījumu pa nedēļas dienām atspoguļo stundu saraksts.

Ar VMMS direktora rīkojumu apstiprināto stundu sarakstu izglītojamie un pedagogi

tiek iepazīstināti katra semestra sākumā.

11. Stundu saraksts ir ievadīts e – klasē, skolas mājaslapā un izmaiņas tajā var izdarīt

direktors.

**II Vērtēšanas mērķis, uzdevumi un pamatprincipi**

12. Izglītojamo mācību sasniegumu vērtēšanas mērķis ir objektīvs un profesionāls

izglītojamā sasniegumu raksturojums, kas sekmē katra izglītojamā sabiedriskai un

individuālai dzīvei nepieciešamo zināšanu un prasmju apguvi un izpratni par

mācīšanās panākumiem.

13**. Formatīvā vērtēšana**:

13.1. Izglītojamā mācību sasniegumu formatīvās vērtēšanas vērtējumi:

13.1.1. mutiski;

13.1.2. “i” ieskaitīts/ “ni” neieskaitīts;

13.1.3. procentos.

13.2. Izglītojamā mācību sasniegumu formatīvās vērtēšanas uzdevumi:

13.2.1. ikdienas pārbaudes darbi;

13.2.2. mājas darbi;

13.2.3. patstāvīgie darbi;

13.2.4. aktivitāte un darbs mācību stundā;

13.2.5. koncerti, izstādes, konkursi/skatuves prakse;

13.2.6. mācību programmas noklausīšanās.

14. **Summatīvā vērtēšana:**

14.1. Izglītojamo mācību sasniegumu summatīvās vērtēšanas vērtējumi:

14.1.1. vērtējums ballēs (1 – 10) pēc vienotas summatīvās vērtēšanas skalas un

vienotiem kritērijiem:

14.1.1.1. iegūto zināšanu apjoms un kvalitāte;

14.1.1.2. iegūtās prasmes un iemaņas;

14.1.1.3. mācību sasniegumu attīstības dinamika;

14.2. Izglītojamo mācību sasniegumu summatīvās vērtēšanas uzdevumi:

14.2.1. tehniskās ieskaites;

14.2.2. mācību koncerti;

14.2.3. eksāmeni;

14.2.4. pārcelšanas eksāmeni;

14.2.5. pārbaudes darbi un tematu noslēgumu darbi;

14.2.6. starpskates un skates;

14.2.7. mācību semestru un mācību gada noslēgumi.

14.3.Summatīvais vērtējums netiek piešķirts par izglītojamā saņemto ārējo

vērtējumu (iegūto vietu konkursā).

15. Izglītojamo mācību sasniegumu vērtēšanas pamatprincipi:

15.1. prasību atklātības un skaidrības princips;

15.2. pozitīvo sasniegumu summēšanas princips;

15.3. vērtējuma atbilstības princips;

15.4. vērtējuma veidu dažādības princips;

15.5. vērtēšanas regularitātes princips;

15.6. vērtējuma obligātuma princips.

15.7. konstatēt katra izglītojamā mācību sasniegumus;

15.8. motivēt izglītojamos pilnveidot savus mācību sasniegumus;

15.9. sekmēt izglītojamo līdzatbildību par mācību rezultātiem, attīstīt pašapziņas,

paškontroles, pašvērtēšanas un pašdisciplīnas prasmes, veicināt pedagogu,

izglītojamo un vecāku sadarbību.

**III Izglītojamo mācību sasniegumu vērtēšanas plānošana un vadība**

16. VMMS direktora pienākumi:

16.1. atbilstoši profesionālās ievirzes izglītības programmām, nodrošināt vienotu

izglītojamo mācību sasniegumu vērtēšanu;

16.2. katra semestra sākumā ar izglītības programmu vadītājiem saskaņot

pārbaudījumu grafiku;

16.3. plānot nepieciešamos pasākumus pedagogu tālākizglītībā, kas attiecas uz

vērtēšanu;

16.4. regulāri analizēt izglītojamo mācību sasniegumus;

16.5. nodrošināt pedagogu un vecāku sadarbību izglītojamo mācību sasniegumu

analīzē;

16.6. pārbaudīt, kā pedagogi veic ierakstus par izglītojamo mācību sasniegumiem

e - klasē un veikt pārbaudi 4 reizes mācību gadā.

17. VMMS metodiskās padomes pienākumi:

17.1. pāraudzīt izglītības programmu vērtēšanas kārtību un vienotus kritērijus;

17.2. regulāri analizēt izglītojamo mācību sasniegumus;

17.3. plānot skolas izglītības programmu mācību darbu.

18. VMMS pedagogu pienākumi:

18.1. veikt objektīvu un savlaicīgu katra izglītojamā mācību sasniegumu formatīvo

un summatīvo vērtēšanu;

18.2. noteikt ikdienas pārbaudījumu, metodiskos paņēmienus, apjomu, skaitu,

izpildes laiku un vērtēšanas kritērijus;

18.3. ievērot valstī un VMMS noteikto vērtēšanas kārtību, iegūtos mācību

sasniegumu rezultātus izmantot tālākās darbības pilnveidošanā;

18.4. ievērot paredzēto pārbaudījumu grafiku;

18.5. savlaicīgi saskaņot ar metodiskās padomes vadītāju vai direktoru izmaiņas

pārbaudījumu grafikā un informēt par to izglītojamos;

18.6. pirms pārbaudījuma iepazīstināt izglītojamos ar pārbaudījuma vērtēšanas

kritērijiem;

18.7. pēc mācību stundas regulāri izlikt vērtējumus e – klasē;

18.8. pēc mācību stundas regulāri atzīmēt izglītojamā mācību stundas kavējumu;

18.9. iepazīstināt izglītojamos ar pārbaudījumu rezultātiem, veikt to analīzi;

18.10. glabāt rakstiskos pārbaudes darbus līdz attiecīgā mācību gada 31.augustam.

**IV Vecāku informēšanas kārtība par izglītojamo mācību sasniegumiem**

19. Pedagogi informē vecākus par izglītojamo sasniegumiem, veicot ierakstus

e – klasē.

20. Katra semestra noslēgumā izglītojamie saņem liecības. Nepieciešamības gadījumā

izglītojamā vecāki par viņa bērna mācību sasniegumiem tiek informēti individuālā

sarunā.

21. Tiekoties ar vecākiem, pedagogam atļauts izmantot sarunā tikai tos e - klases

žurnālā izdarītos ierakstus, kas attiecas uz šo vecāku bērnu.

22. Ar semestra pārbaudījumu grafiku izglītojamie un vecāki tiek iepazīstināti, veicot

ierakstu e – klases sistēmā.

23. Semestra darba plāns ir atklāti redzams pie ziņojuma dēļa un skolas mājaslapā.

**V Vērtēšana mācību procesā un vērtējumu atspoguļošana**

24. Mācību priekšmetos izglītojamo zināšanu un prasmju sasniegumus novērtē

pedagogs, ņemot vērā:

24.1. visus semestrī iegūtos summatīvos vērtējumus;

24.2. gadījumos, kad vērtējums izšķiras vienas balles robežās, tad noteicošais ir

pēdējais pārbaudes formas (tehniskā ieskaite, mācību koncerts, pārcelšanas

eksāmens, semestra noslēguma pārbaudes darbs, u.c.) summatīvais vērtējums.

25. Mācību priekšmetos, kuros ir jākārto eksāmens, eksāmena rezultātus/noslēguma

darbus vērtē komisija (vismaz trīs locekļu sastāvā, kurā ietilpst un/vai attiecīgo

specialitāšu pedagogi), rezultātus atspoguļojot eksāmena protokolā.

26. Mācību priekšmeta pedagogs, saskaņā ar eksāmena protokolu, eksāmena atzīmi

fiksē e - klasē.

27. Zināšanu un prasmju vērtēšanas formas un metodes nosaka VMMS vadība sadarbībā ar metodisko komisiju vadītājiem. Pārbaudījumu vērtēšanas protokols mācību priekšmetos tiek sagatavots par tehniskās ieskaites, mācību koncerta, starpskates un skates rezultātiem reizi semestrī, pārcelšanas eksāmenu rezultātiem mācību gada beigās.

Mācību priekšmetu noslēguma pārbaudījumu protokoli tiek sastādīti mācību

priekšmeta apguves noslēgumā. Vērtēšanas kritēriji un to skaidrojums specialitātē

ir atrodams Pielikumā Nr.1.

**VI Izglītojamo mācību sasniegumu vērtēšanas plānošana un īstenošana**

28. Izmantojot kriteriālo vērtēšanu, skolotājs ievēro šādu vērtēšanas skalā noteikto proporciju starp darba izpildes kopprocentu un vērtējumu ballēs:

10 balles (izcili) – darbs tiek veikts 95-100%;

9 balles (teicami) – 86-94%;

8 balles (ļoti labi) – 77-85%;

7 balles (labi) – 68-76%;

6 balles (gandrīz labi) – 59-67%;

5 balles (viduvēji)– 47-58%;

4 balles (gandrīz viduvēji) – 35-46%;

3 balles (vāji) – 23-34%;

2 balles (ļoti vāji) – 11-22%;

1 balle (ļoti, ļoti vāji) – 0-10%.

29. Vērtējuma no 1 līdz 10 ballēs pielietošanu izglītojamo mācību sasniegumu

vērtēšanā mācību stundās, prasmju pārbaudījumos nosaka vērtēšanas skala.

(skat. pielikumu nr.2).

30. Vienā dienā izglītojamais piedalās ne vairāk kā divos pārbaudījumos.

31. Pedagoga pienākums ir informēt izglītojamos par plānoto pārbaudījumu vismaz

vienu nedēļu pirms tā.

32. Ja izglītojamais ilgstoši nav piedalījies mācību procesā un ir kārtojams liels skaits

pārbaudījumu, viņam ir tiesības sadarbībā ar specialitātes pedagogu lūgt laika

limita pagarinājumu, sagatavot individuālo pārbaudes darba grafiku, saskaņojot to

ar priekšmetu pedagogiem.

33. Ja izglītojamais nav piedalījies pārbaudes darbā vai raksta un izpilda to atkārtoti,

pedagogam ir tiesības mainīt pārbaudes darba saturu, variantus un/vai vērtēšanas

formas, saglabājot vērtēšanu pēc 10 ballu skalas.

34. Summatīvo vērtēšanu pedagogs veic vismaz 2 reizi semestrī.

35. Izglītojamam nav atļauts labot ikdienā iegūto vērtējumu.

36. Izglītojamam nav atļauts atkārtoti kārtot pārbaudījumu nesekmīga vai sev

nepietiekama vērtējuma gadījumā.

37. Ja semestra vērtējums ir nesekmīgs, izglītojamam var tikt dota iespēja atkāroti

veikt pārbaudījumu nesekmīga vērtējuma uzlabošanai. E - klasē tiek izlikts jauns

vērtējums blakus iepriekšējam.

38. Skolas beigšanas noslēguma pārbaudījumus atkārtoti veikt nedrīkst.

39. Katra mācību priekšmeta pedagogs nosaka konkrētu pārbaudes darbu un obligāti veicamo darbu skaitu, kuros izglītojamam jāiegūst vērtējums, lai varētu izlikt semestra vērtējumu konkrētā mācību priekšmetā.

40. Apliecībās par profesionālās ievirzes izglītību sekmju izrakstā izliek pēdējā

mācību gada “gada” un eksāmena vērtējumu.

41. Pārbaudes veidi katrā izglītības programmā ir obligāta prasība, saskaņā ar

izglītības programmas prasībām.

42. Ja radušās nesaskaņas par audzēkņa mācību priekšmetu gada vērtējumiem, pēc

pamatota vecāku rakstiska pieprasījuma (ne vēlāk kā 5 dienas pēc rezultātu

izziņošanas), izvērtējumu sniedz:

42.1. rakstiski- mācību priekšmeta skolotājs;

42.1. rakstiski - strīda gadījumā, direktora norīkota audzēkņu mācību sasniegumu

novērtēšanas komisija;

42.2. nepieciešamības gadījumā strīdu par gada vērtējuma atbilstību risina

Jēkabpils novada Izglītības pārvaldes speciālisti.

**VII Izglītojamo mācību sasniegumu atspoguļošana**

43. Pedagogi informē vecākus par izglītojamo mācību sasniegumiem, ierakstot

vērtējumus e klasē.

44.Izglītojamo mācību sasniegumu atspoguļošana liecībā ir šāda:

44.1. katru semestri un mācību gada beigās ieraksta vērtējumu 10 ballu skalā;

44.2. izglītojamo liecības noformē direktors.

45.Ieraksti mācību sasniegumu kopsavilkuma žurnālā ir šādi:

45.1. ieraksta katra audzēkņa mācību sasniegumus semestrī, mācību gadā;

45.2. mācību gada beigās ieraksta direktora rīkojuma numuru un datumu par

izglītojamā pārcelšanu nākamajā klasē, vai par profesionālās ievirzes

izglītības beigšanas apliecības izsniegšanu.

46.Ja kādā no izglītības programmā paredzētajiem mācību priekšmetiem izglītojamais

nav ieguvis vērtējumu, tad visos dokumentos ierakstāms apzīmējums „nv”.

**VIII Izglītojamo pārcelšana nākamajā klasē, mācību atkārtošana, atstāšana uz**

**otru gadu, pēcpārbaudījumu noteikšana**

47. Izglītojamā pārcelšana nākamajā klasē un atskaitīšana notiek, pamatojoties uz

VMMS pedagoģiskās padomes sēdes lēmumu, ar direktora rīkojumu:

47.1. izglītojamo pārceļ nākamajā klasē, ja visos attiecīgās izglītības programmas

mācību priekšmetos konkrētajā klasē (izņemot izlaiduma klases) gada vērtējums ir ne zemāks par 4 ballēm;

47.2. izglītojamam, kuram gada zināšanu un prasmju vērtējums ir nepietiekams,

VMS var noteikt papildus termiņu zināšanu un prasmju pārbaudei līdz nākamā mācību gada 30. augustam;

47.3. izglītojamo, kurš attaisnojoša iemesla dēļ nav apguvis izglītības programmas

prasības vai pēc atkārtotas zināšanu un prasmju pārbaudes ir saņēmis nepietiekamu vērtējumu, var atstāt klasē uz atkārtotu mācību gadu, pamatojoties uz vecāku iesniegumu;

47.4. izglītojamo, kuram gada zināšanu un prasmju vērtējums ir nepietiekams kādā

no mācību priekšmetiem, VMS ar pedagoģiskās padomes lēmumu var atskaitīt, par to informējot vecākus;

47.5. izglītojamo, kurš slimības vai citu attaisnojošu iemeslu dēļ nevar piedalīties

eksāmenos, nākamajā klasē pārceļ par pamatu ņemot semestra vidējo atzīmi un gada atzīmi;

47.6. izglītojamo, kurš neattaisnojošu iemeslu dēļ nav nokārtojis pārbaudījumus,

ieskaites, pārbaudes darbus semestra laikā, pie noslēguma pārbaudījuma

netiek pielaists;

47.7. izglītojamam, kurš mācību gada laikā neattaisnoti nav apmeklējis 50%

nodarbību kādā no mācību priekšmetiem, izņemot kolektīvo muzicēšanu, ar

pedagoģiskās padomes lēmumu, var piemērot pagarināto mācību gadu vai

audzēkņa nepārcelšanu nākamajā klasē vai atskaitīšanu (uz vecāku

iesnieguma pamata).

47.8. izglītojamo, pamatojoties uz vecāku iesniegumu, kurā norādīti iemesli, no

VMMS var atskaitīt ar direktora rīkojumu.

48. Mācības izglītojamais var atkārtot tajā pašā klasē pēc vecāku pamatota

ierosinājuma rakstiskā veidā un pedagoģiskās padomes lēmuma, izskatot katru

gadījumu individuāli .

49. Par izglītojamā atstāšanu uz otru gadu, mācību atkārtošanu, atskaitīšanu vai

pēcpārbaudījumu noteikšanu lemj skolas pedagoģiskā padome, katru gadījumu

izskatot individuāli. Pieņemot lēmumu, padome vadās pēc sekojošiem principiem:

49.1. ja izglītojamā mācību sasniegumu vērtējums kādā no mācību priekšmetiem

gadā ir zemāks par 4 ballēm, tad lemj par pēcpārbaudījumu noteikšanu šajā

mācību priekšmetā;

49.2. pēcpārbaudījums ir obligāts priekšnosacījums, lai pieņemtu lēmumu par

audzēkņa pārcelšanu vai atstāšanu uz otru gadu;

49.3. pēcpārbaudījumu laiku nosaka ar direktora rīkojumu.

50.Ja izglītojamais nav nokārtojis pēcpārbaudījumu, ar pedagoģiskās padomes

lēmumu viņu var atskaitīt no VMMS ar direktora rīkojumu, paziņojot izglītojamam

un viņa vecākiem.

51.Izglītojamais var apgūt divu gadu vielu, nepārsniedzot izglītības programmā

noteikto maksimālo nodarbību skaitu nedēļā. Izvērtējot audzēkņa rezultātus mācību

gada beigās, Skolas pedagoģiskās padome var pieņemt lēmumu pārcelt izglītojamo

pāri klasei.

52. Izglītojamais, kurš ir apguvis pilnu profesionālās ievirzes izglītības programmas

kursu un nokārtojis noslēguma pārbaudījumus, saņem Ministru kabineta apstiprinātā parauga apliecību un pielikumu ar sekmju izrakstu.

53.Izglītojamais, kurš nav apguvis pilnu profesionālās ievirzes izglītības programmas

kursu, saņem izziņu par mācībām skolā un sekmju izrakstu.

**IX Izglītojamo atskaitīšanas kārtība**

54. Izglītojamo atskaitīšanu mācību gada laikā, semestrī vai mācību gada noslēgumā

var veikt pamatojoties uz pedagoģiskās padomes lēmumu ar direktora rīkojumu,

paziņojot izglītojamam un viņa vecākiem:

54.1. gadā iegūtais vērtējums kādā no mācību priekšmetiem ir zemāks par 4 ballēm;

54.2. papildus termiņa laikā izglītojamais nav nokārtojis pēcpārbaudījumu un

vērtējums ir zemāks par 4 ballēm;

54.3. izglītojamā neattaisnotie kavējumi pārsniedz 50% no nodarbību skaita

semestrī kādā no mācību priekšmetiem;

54.4. izglītojamo, kurš bez attaisnojoša iemesla sistemātiski (2 mēnešus pēc kārtas)

neizpilda mācību priekšmetu programmu prasības, neapmeklē nodarbības vai

neievēro iekšējās kārtības noteikumus, no VMMS var atskaitīt mācību gada

laikā, par to informējot izglītojamā vecākus.

55. Pamatojoties uz vecāku iesniegumu VMS direktors izdod rīkojumu par

izglītojamā atskaitīšanu.

56. Pēc pieprasījuma atskaitītie izglītojamie var saņemt VMMS izsniegtu izziņu par

mācībām.

57. Izglītojamā atskaitīšanu mācību perioda noslēgumā nosaka 07.02.2023. Ministru

kabineta noteikumi Nr. 52 “Valsts atzītu profesionālo izglītību un profesionālo

kvalifikāciju apliecinošu dokumentu, moduļa apliecību un profesionālās izglītības

programmas daļas apguvi apliecinošu dokumentu noteikumi”.

**XI Papildus noteikumi**

58. Izglītojamais var mainīt izvēlēto izglītības programmu, pamatojoties uz vecāku

iesniegumu, ar Skolas direktora rīkojumu bez Skolas pedagoģiskās padomes

lēmuma.

59. Ar vērtēšanas noteikumiem specialitāšu pedagogi iepazīstina visus izglītojamos un viņu vecākus.

60. Pielikumi ir šo noteikumu sastāvdaļa.

61. Par uzvedību stundā pedagogs nedrīkst likt vērtējumu mācību priekšmetā.

62. Izglītojamo mācību sasniegumu vērtēšanas kārtību pieņem Pedagoģiskā padome.

63. Grozījumus kārtībā veic pēc direktora, pedagoģiskās padomes vai metodiskās

komisijas priekšlikuma. Kārtību un izmaiņas ar grozījumiem iekšējos noteikumos

apstiprina VMMS direktors.

**XII Noslēguma jautājumi**

68. “Kārtību par izglītojamo mācību sasniegumu vērtēšanas principiem un kritērijiem

un pārcelšanu nākamajā klasē vai atskaitīšanu” izskatīta un pieņemta Pedagoģiskās

padomes sēdē (prot. Nr. 3. 19.12.2024.)

Direktore Inga Bartkeviča

1. pielikums

**Vērtēšanas kritēriji**

|  |  |  |
| --- | --- | --- |
| Vērtēšanas komponenti | Vērtējums ballēs | Vērtējuma skaidrojums |
| Repertuāra atbilstība mācību priekšmeta programmām | 3 | Programmas sarežģītības pakāpe ir zema |
| 4-5 | Sarežģītības pakāpe 50% skaņdarbiem ir zem vidējā |
| 6 | Sarežģītības pakāpe skaņdarbiem ir vidēja |
| 7-8 | Sarežģītības pakāpe atbilst klases prasībām |
| 9 | Dažu skaņdarbu sarežģītības pakāpe pārsniedz izglītības programmas prasības |
| 10 | Visu skaņdarbu sarežģītības pakāpe pārsniedz izglītības programmas prasības |
| Uzstāšanās kultūra (uzvedība,stāja, artistiskums) | 3 | Nepietiekama uzstāšanās kultūra |
| 4-5 | Atsevišķos komponentos nepietiekama uzstāšanās kultūra |
| 6-7 | Kopumā atbilstoša uzstāšanās kultūra, pietrūkst artistiskuma |
| 8-9 | Uzstāšanās kultūra atbilst prasībām, piemīt brīvība un zināms artistisms |
| 10 | Pārliecinoša, brīva, spilgta un artistiska uzstāšanās |
| Skaņdarbu atskaņojuma atbilstība komponista norādnēm | 3 | Atskaņojums neatbilst komponista norādnēm, daudz teksta kļūdu |
| 4 | Atskaņojums daļēji atbilst komponista norādnēm, ir dažas teksta kļūdas |
| 5-6 | Atskaņojums kopumā atbilst komponista norādnēm, bet pieļautas neprecizitātes |
| 7-8 | Atskaņojums kopumā atbilst komponista norādnēm, vietām nedaudz formāls |
| 9-10 | Atskaņojums kopumā atbilst komponista norādnēm, ir loģisks un pārliecinošs |
| Atskaņojuma tehniskais līmenis (temps, precizitāte, metroritms,štrihi, aparāts, artikulācija) | 3 | Tehniskais līmenis ir zems, vairāki tehnikas komponenti pielietoti nepareizi |
| 4 | Tehniskais līmenis ir nepietiekams, daži tehnikas komponenti neprecīzi |
| 5-6 | Tehniskais līmenis ir apmierinošs, ne visi tehniskie komponenti ir precīzi un pārliecinoši |
| 7 | Tehniskais līmenis ir labs, tomēr dažu tehnisko komponentu kvalitāte ir nepietiekama |
| 8-9 | Atskaņojuma viss tehniskais arsenāls tiek pielietots vispusīgi un sabalansēti |
| 10 | Tehniskais līmenis ir augsts, tehnisko komponentu skaidrs, precīzs un pārliecinošs pielietojums ļauj pilnībā brīvi pievērsties mākslinieciskā satura atklāsmei |
| Atskaņojuma mākslinieciskais sniegums (saturs, tēls, forma, tembrs, dinamika, frāzējums,oriģinalitāte) |  |  |
| 3-4 | Sniegums ir nestabils, vairāki komponenti pielietoti aptuveni un neprecīzi |
| 5 | Kopumā sniegums ir apmierinošs, tomēr dažu komponentu kvalitāte nav pietiekama |
| 6-7 | Mākslinieciskās izteiksmes līdzekļi pielietoti skaidri un precīzi, bet sniegumā pietrūkst pārliecības |
| 8-9 | Mākslinieciskais sniegums atbilst autora iecerei, ir skaidrs un precīzs |
| 10 | Mākslinieciskais sniegums spilgts un brīvs, tiek piedāvāts savs oriģināls skatījums |

Vērtēšanas kārtība ir pieejama skolas informācijas stendā un VMMS mājas lapā

1. pielikums

**Zināšanu, prasmju un iemaņu vērtēšanas komponenti un vērtēšanas skala.**

|  |  |  |
| --- | --- | --- |
| Zināšanu apguves līmeņa noteikšana un vērtēšanas skala Apguves līmenis | Vērtējums ballēs | Vērtējuma atšifrējums |
| Augsts | 10 – izcili | Zināšanas pārsniedz mācību priekšmeta programmas prasības |
|  | 9 – teicami | Pilnā mērā apgūtas mācību priekšmeta zināšanu apguves prasības |
| Optimāls | 8 – ļoti labi | Pilnā mērā apgūtas mācību priekšmeta zināšanu apguves prasības, taču reizēm trūkst skaidrojuma pamatotības |
|  | 7 – labi | Apgūtas mācību priekšmeta zināšanu apguves prasības, taču vienlaikus konstatējami atsevišķi nesvarīgi trūkumi |
|  | 6 – gandrīz labi | Apgūtas mācību priekšmeta zināšanu apguves prasības, taču atsevišķas zināšanas ir nepietiekami stabilas un pārliecinošas |
| Vidējs | 5 – viduvēji | Pamatvilcienos apgūtas mācību priekšmeta zināšanu apguves prasības, kaut arī konstatējama atsevišķu zināšanu nepietiekama stabilitāte un rezultativitāte |
|  | 4 – gandrīz viduvēji | Pamatvilcienos apgūtas mācību priekšmeta zināšanu apguves prasības, tomēr konstatējama to nepilnīga pārvaldīšana un ievērojami trūkumi tajās |
| Zems | 3 – vāji | Zināšanas mācību priekšmetā ir apgūtas virspusēji |
|  | 2 – ļoti vāji | Apgūtas atsevišķas zināšanas, kopumā trūkst orientācijas tajās |
|  | 1 – neapmierinoši | Nav vispār zināšanu mācību priekšmetā |